  Майя Бывальцева Удмуртиысь нылъёслэн командазы лаптаен шудонъя Россилэн чемпионатаз азвесь медаль утӥз. Со сярысь ивортэ элькунысь Сортъя дасяськонъя центрлэн пресс-службаез. Ӵошатсконъёс 23-29 пӧсьтолэзе Ярославль улосвылысь Ростов Великий карын ортчизы. Вожвылъяськонэ 7 команда пыриськиз. Удмуртиысь спортсменкаос вань кужымзэс, сямзэс возьматӥзы но кыкетӥ инты басьтыны быгатӥзы, шуэмын ивортонын. Кылем арын асьме нылъёс озьы ик азьвесь медальёсын бертӥзы. Туэ нош ик нырысетӥ инты басьтӥзы Башкортостанысь лаптаен шудӥсь нылъёс, Москва улосвыллэн командаез куинетӥ луиз. Тодэ вайытом, Улосвыллэн сборнояз Яр, Дэбес, Сьӧлта, Эгра, Ува, Каракулино но Пичи Пурга ёросъёсысь 10 спортсменкаос пыризы. Тегъёс: Спорт Удмуртия Россия  